section_heading: Povijest
paragraph_text: Pokret je nastao iz losanđeleske surf kulture kasnih 1970-ih i početkom 1980-ih. Tadašnje poznate streetwear marke bile su BlauGrun, Ocean Pacific, Hobie, Off Shore, Gotcha i Life's Beach. Lokalni dizajner dasaka za surfanje Shawn Stussy počeo je prodavati majice s istim otisnutim zaštitnim znakom kojeg je postavljao i na svoje daske za surfanje. Stussy je u počecima prodavao iz svog automobila, a kada mu je porasla popularnost, proširio je prodaju u trgovine.<ref>Steve Sande: Teme s ulice: nešto za obične momke San Francisco Chronicle, 6. studenog 2005. (pristupljeno 19. veljače 2018.)<ref>Moda: gdje se surf i rap isprepliću Time, 11. veljače 1991. (pristupljeno 19. veljače 2018.)<ref>Jacob Breinholt: Povratak: Stüssy SoJones, 5. kolovoza 2009. (pristupljeno 19. veljače 2018.) Stüssyjev pomak u ekskluzivnu prodaju učvrstio je temeljnu definiciju streetweara: spojiti višestranu, supkulturno raznoliku marku i luksuz. To su dvije suštinske komponente koje čine streetwear.